Foreldrar geta metið aðstæður svo að ekki sé óhætt að börn þeirra sæki skóla , óháð því hvort tilkynning hafi borist frá skólayfirvöldum . Skulu þeir þá tilkynna skólanum um það og lítur skólinn á slík tilvik sem eðlilegar fjarvistir . Skólabílstjórar leggja mat á aðstæður og endanleg ákvörðun um akstur eða niðurfellingu á skólaakstri er á ábyrgð þeirra og skólastjórnenda . Álagningarprósenta vatnsgjalds húseigna í A-flokki lækkar um 9% og álagningarprósenta fráveitugjalds húseigna í A-flokki lækkar um 6,25% . Þetta er gert til að koma til móts við íbúa Snæfellsbæjar þannig að heildarfasteignagjöld hækki ekki á milli ára þrátt fyrir hækkun á fasteignamati . Á haustmánuðum 2019 var farið í verkefnið Betri Snæfellsbær og mun 18 milljónum verða varið í það á árinu 2020 að framkvæma hluta af því sem lagt var til þar . Ekki er gert ráð fyrir hækkun skulda á árinu 2020 , sem er gott . Samstarf í bæjarstjórn Snæfellsbæjar er gott og vann öll bæjarstjórn saman að gerð fjárhagsáætlunar á sérstökum vinnufundum sem haldnir voru og er full samstaða um alla liði fjárhagsáætlunar og er það afar mikilvægt að samstaða sé góð í bæjarstjórn . Þetta árið geta krakkar , fjölskyldur og önnur jólabörn því sungið og dansað með jólasveinum sem hér segir : 22. desember kl. 17:00 – Útgerðin / Pakkhúsið Í síðustu viku fékk 3. bekkur heimsókn frá slökkviliðinu og Lionsklúbbunum Rán og Þernunni . Sóknaráætlun Vesturlands er þróunaráætlun landshlutans og felur í sér stöðumat hans , framtíðarsýn , markmið og áherslur til að ná fram þeirri framtíðarsýn . Sóknaráætlun Vesturlands fyrir árin 2020 – 2024 var sett í opið samráðferli þar sem allir gátu sent inn ábendingar og tillögur varðandi áætlunina , markmið hennar og innihald . Athygli er vakin á því að dagskráin er birt með fyrirvara um breytingar . Vakin er athygli á því að 326. fundur bæjarstjórnar Snæfellsbæjar verður haldinn í Ráðhúsi Snæfellsbæjar fimmtudaginn 5. desember 2019 kl. 16:00 . Fundargerð 88. fundar íþrótta - og æskulýðsnefndar , dags. 19. nóvember 2019 . Fundargerðir 184. fundar og 185. fundar félagsmálanefndar Snæfellinga , dags. 1. október og 12. nóvember 2019 . Bréf frá útgerðinni Ingibjörgu ehf. , dags. 3. desember 2019 , varðandi forkaupsrétt Snæfellsbæjar að bátnum Guðlaugu SH - 62 , sksskrnr . 2493 . Bréf frá Sýslumanninum á Vesturlandi , dags. 3. desember 2019 , varðandi ósk um umsögn Snæfellsbæjar um umsókn Sker restaurant um leyfi til reksturs veitingastaðar í flokki II , veitingahús , að Ólafsbraut 19 í Ólafsvík , Snæfellsbæ . Minnispunktar bæjarstjóra . Á miðvikudaginn voru jólatónleikar Skólakórsins haldnir í kirkjunni í Ólafsvík . Þessir tónleikar eru árlegur viðburður og í hugum margra fyrsta teikn þess að jólin séu að koma . Tónleikarnir voru vel sóttir eins alltaf , það myndaðist góð stemming , dagskráin var mjög lífleg og skemmtileg og kórstjórinn fékk m.a. til að syngja með og taka sporið ! Kórinn okkar er skólanum og samfélaginu öllu til mikils sóma . Veronika Osterhammer stjórnar kórnum og Nanna Aðalheiður Þórðardóttir sér um undirleik , þeim eru færðar kærar þakkir fyrir vel unnin störf . Mánudaginn 25.11. kom Þorgrímur Þráinsson í heimsókn á starfstöðvar skólans í Ólafsvík og á Lýsu . Hann hitti nemendur tíundabekkja með fyrirlesturinn „ Vertu ástfanginn af lífinu “ þar sem hann fjallaði m.a. um að það er ekki sjálfgefið að ná árangri í lífinu . Flestir sofni í þægindahringnum og óttinn við að mistakast komi í veg fyrir að fólk láti draumana rætast . Mikilvægt sé að hafa hugfast að lífið sé núna . Hvert augnablik sé dýrmætt og það skipti máli að setja sér markmið , gera góðverk , hrósa og vinna litla sigra alla daga . Þannig sé maður besta útgáfan af sjálfum sér . Að þessum fyrirlestri loknum var hann með skapandi skrif fyrir nemendur . Á þessu ári átti Þorgrímur tvöfalt afmæli , þann 8. janúar varð hann sextugur og það eru liðin þrjátíu ár síðan hans fyrsta bók , Með fiðring í tánum , kom út . Á þessum þrjátíu árum hefur hann skrifað 37 bækur ! Þorgrímur hefur sýnt skólanum mikla ræktarsemi í gegnum tíðina og verið bóngóður , m.a. komið að undirbúningi og framkvæmd Bókaveislunnar , verið með fyrirlestra og námskeið fyrir nemendur og foreldra . Í tilefni þessara tímamóta færði Hilmar skólastjóri Þorgrími þakklætisvott fyrir þann hlýhug sem hann hefur sýnt skólanum . Barnabókahöfundarnir Arndís Þórarinsdóttir og Bergrún Íris Sævarsdóttir heimsóttu Grunnskóla Snæfellsbæjar þriðjudaginn 26. nóvember . Fyrst hittu þær nemendur 1. – 4. bekkjar á Hellissandi . Síðan hittu þær nemendur 5. – 7. bekkjar í Ólafsavík og að lokum fóru þær í Lýsuhólsskóla . Þær fjölluðu um starf höfundarins , mikilvægi þess að lesa bækur og það hvernig veiða má hugmyndir . Einnig lásu þær úr nýútkomnum bókum sínum , Kennarinn sem hvarf , Langelstur að eilífu og Nærbuxnanjósnararnir , og sögðu nemendum frá tilurð þeirra . Nemendur voru mjög ánægðir með komu þeirra og hlustuðu af mikilli athygli . Hver veit nema þær hafi kveikt í upprennandi rithöfundum okkar ?